section_heading: <center> Velika nagrada Rusije</center>
paragraph_text: Lando Norris u McLarenu je stigao do svog prvog pole positiona u Formuli 1, a svojoj momčadi je donio prvi pole positiona nakon Lewisa Hamiltona u kvalifikacijama za Veliku nagradu Brazila 2012. U trećem dijelu kvalifikacija, vozači su krenuli na stazu na intermediate gumama iako se jasno počela formirati suha linija, a Hamilton je postavio najbrže vrijeme od 1 minute i 44,050 sekunde. Kako se staza ubrzano sušila, vozači su odlučili pokušati na gumama za suho, te su za druge pokušaje svi stavili nove setove soft guma. Hamilton je udario u zid na ulazu u boks po soft gume, ali je uspio nastaviti, iako na kraju nije uspio zagrijati gume te nije popravio vrijeme. Carlos Sainz u Ferrariju i George Russell u Williamsu, uspjeli su skinuti Hamiltonovo vrijeme, te zauzeti drugu i treću poziciju. Hamilton je završio četvrti ispred Daniela Ricciarda u McLarenu, Fernanda Alonsa u Alpineu i momčadskog kolege Bottasa, dok je Lance Stroll bio osmi za Aston Martin. Sergio Pérez je bio tek deveti najbrži za Red Bull ispred Estebana Ocona koji je bio najsporiji u Q3.<ref>VN Rusije – Norrisu prvi pole position, McLarenov prvi od 2012. MAXF1 Objavljeno 25. rujna 2021. Pristupljeno 25. rujna 2021. Nakon kvalifikacija, Bottas je dobio nove elemente pogonske jedinice, što mu je donijelo kaznu na startu utkre, koju je startao sa 17. mjesta nakon što je u kvalifikacijama bio sedmi.<ref>Bottasu kazna na startu VN Rusije zbog promjene motora MAXF1 Objavljeno 26. rujna 2021. Pristupljeno 20. listopada 2021.